На основу члана 23. тач. а), б), ц), д), е), г) и х) Закона о обиљежавању малог оружја, лаког наоружања и припадајуће муниције („Службени гласник БиХ“, број 83/16) и члана 61. став 2. Закона о управи („Службени гласник БиХ“, бр. 32/02 и 102/09), министар спољне трговине и економских односа Босне и Херцеговине доноси

**Правилник**

**О ПОСТУПЦИМА И МЕТОДАМА ОБИЉЕЖАВАЊА ОРУЖЈА И МУНИЦИЈЕ**

**Члан 1.**

**(Предмет)**

Овим Правилником се прописују процедуре, мјесто и формати ознака, поступци и методе обиљежавања оружја и муниције који се производе у Босни и Херцеговини (у даљем тексту: БиХ), увозе у БиХ и који се преносе за трајну цивилну употребу или се извозе из БиХ, вођење евиденције о ознакама на оружју и муницији, трошкови обиљежавања и инспекцијски надзор, у складу са Законом о обиљежавању малог оружја, лаког наоружања и припадајуће муниције („Службени гласник БиХ“ број 83/16), (у даљем тексту: Закон).

**Члан 2.**

**(Изузетак од примјене)**

Одредбе овог Правилника не односе се на оружје и муницију који се увозе у БиХ, а који су већ од стране произвођача оружја и муниције, на захтјев увозника, означени увозном ознаком која садржи податке о земљи увоза и години увоза у БиХ.

**Члан 3.**

**(Значење израза)**

(1) Изрази кориштени у овом Правилнику имају иста значења као и изрази кориштени у Закону.

(2) Изрази кориштени само у мушком или у само женском роду односе се истовремено на оба рода.

**Члан 4.**

**(Методе обиљежавања)**

(1) Обиљежавање подразумијева процес означавања оружја и муниције, односно паковања оружја и муниције јединственом производном ознаком (у даљем тексту: ЈПО), увозном ознаком (у даљем тексту: УО) или идентификационом ознаком оружја или муниције (у даљем тексту: ИОО/ИОМ), те ознаком о преносу или извозу оружја или муниције (у даљем тексту: ОПИ), стављањем ознака на битни конструкциони дио оружја и муниције и паковања оружја и муниције.

(2) Обиљежавање оружја и муниције, зависно од технолошког односно производног процеса врши се методама хладног и топлог обиљежавања.

(3) Обиљежавање паковања оружја и муниције врши се стављањем ознаке на паковање или на посебну етикету која се ставља на паковање оружја или муниције.

**Члан 5.**

**(Мјесто ознаке)**

Ознака се ставља на најмање један битни конструкциони дио оружја и муниције, без обзира да ли се тај дио уграђује у сам финални производ или је тај конструкциони дио намијењен за даљу продају.

**Члан 6.**

**(Обиљежавање оружја и муниције и паковања оружја или муниције ЈПО-ом)**

(1) ЈПО на оружју и муницији треба бити стављена на видно мјесто, минималне величине 2 мм на оружју, односно 1 мм на муницији, минималне дубине 0,2 мм, те треба бити трајна и отпорна током цијелог вијека трајања у нормалним условима кориштења и неподложна лаком брисању, мијењању или уклањању.

(2) ЈПО која се ставља на оружје и паковање оружја, у складу са чланом 4. став (3) овог Правилника, садржи сљедеће елементе:

а) међународну ознаку ИСО за Босну и Херцеговину “BА”,

б) назив произвођача, једноставни геометријски симбол или алфа-нумеричку ознаку- минимално два знака, за коју је Министарство спољне трговине и економских односа БиХ (у даљем тексту: Министарство), на захтјев произвођача, донијело рјешење о одређивању ознаке произвођача која се ставља на оружје или муницију,

ц) годину производње-минимално два посљедња броја године у којој је оружје произведено, и

д) серијски број.

(3) ЈПО која се ставља на муницију садржи сљедеће елементе:

а) назив произвођача, једноставни геометријски симбол или алфа-нумеричку ознаку - минимално два знака, за коју је Министарство, на захтјев произвођача, донијело рјешење о одређивању ознаке произвођача која се ставља на оружје или муницију,

б) годину производње-минимално два посљедња броја године у којој је муниција произведена,

ц) ознаку калибра изражену у инчима или милиметрима, и

д) међународну ознаку ИСО за Босну и Херцеговину “ BА“, за муницију калибра 20 мм и већег.

(4) Изузетак од примјене одредбе из става (3) овог члана постоји у сљедећим случајевима:

а) код означавања муниције са ивичним/рубним паљењем калибра 5,56 мм која минимално мора бити означена ознаком произвођача,

б) код иницијалних средстава код којих се означавање врши само на паковањима и

(5) ЈПО која се ставља на паковањима муниције садржи сљедеће елементе:

а) међународну ознаку ИСО за Босну и Херцеговину “ BА ”,

б) назив произвођача, једноставни геометријски симбол или алфа-нумеричку ознаку- минимално два знака, за које је Министарство, на захтјев произвођача, донијело рјешење о одређивању ознаке произвођача која се ставља на оружје или муницију,

ц) годину производње-минимално два посљедња броја године у којој је муниција произведена,

д) ознаку калибра изражену у инчима или милиметрима,

е) ознаку модела,

ф) број комада муниције у паковању, и

г) број лота муниције.

(6) У изузетним случајевима и уз испуњење услова из члана 9. став (5) Закона, ЈПО на оружју и муницији може садржавати и друге податке изузев оних наведених у ст. (2) и (3) овог члана.

**Члан 7.**

**(Обиљежавање оружја УО-ом, ИОО-ом и ОПИ-ом)**

(1) УО на оружју, ИОО и ОПИ стављају се уз постојећу ЈПО, с тим да се морају видно разликовати од ЈПО.

(2) Уколико ознаке из става (1) овог члана није могуће ставити уз постојећу ЈПО, ознаке се стављају на друго погодно мјесто истог конструкционог дијела оружја на коме се налази ЈПО.

(3) Ознаке из става (1) овог члана требају бити стављене на видно мјесто, минималне величине 2 мм, минималне дубине 0,1 мм, уколико се стављају на метал, односно 0,2 мм уколико се стављају на неметал (полимер), те требају бити трајне и отпорне током цијелог вијека трајања у нормалним условима кориштења и неподложне лаком брисању, мијењању или уклањању.

**Члан 8.**

**(Обиљежавање муниције УО-ом, ИОМ-ом и ОПИ-ом)**

УО муниције, ИОМ или ОПИ, стављају се на свако паковање муниције које се увози у БиХ, односно преноси или извози из залиха било ког нивоа власти у БиХ.

**Члан 9.**

**(Формат УО )**

УО која се ставља на оружје, паковања оружја и паковања муниције садржи сљедеће елементе:

а) међународну ознаку ИСО за Босну и Херцеговину “ BА ”, и

б) годину увоза, минимално два посљедња броја године у којој су оружје и муниција увезени.

**Члан 10.**

**(Формат ИОО/ИОМ )**

Идентификациона ознака која се ставља на оружје, паковање оружја, односно на паковање муниције садржи сљедеће елементе:

а) назив овлаштеног лица за обиљежавање, једноставни геометријски симбол или алфа-нумеричка ознаку, минимално два знака, за коју је Министарство, на захтјев правне особе или установе донијело рјешење о одређивању ознаке овлаштене особе, и

б) редни број увоза оружја или паковања муниције у БиХ, из Подрегистра 5. или Подрегистра 6. Прилога овог Правилника, који су саставни дио евиденције овлаштене особе у години увоза оружја или паковања муниције.

**Члан 11.**

**(Формат ОПИ)**

ОПИ која се ставља на оружје, паковање оружја односно на паковање муниције садржи сљедеће елементе:

а) међународну ознаку ИСО за Босну и Херцеговину “ BА ”,

б) назив носиоца залиха, једноставни геометријски симбол или алфа-нумеричку ознаку, минимално два знака, за коју је Министарство, на захтјев носиоца залиха, донијело рјешење о одређивању ознаке носиоца залиха,

ц) годину преноса односно извоза, минимално два посљедња броја године извоза или преноса оружја или муниције , и

д) редни број пренесеног односно извезеног оружја/паковања муниције из БиХ, из Подрегистра 7. или Подрегистра 8. Прилога овог Правилника, који су саставни дијелови евиденција носиоца залиха у години преноса односно извоза.

**Члан 12.**

**(Трошкови обиљежавања и потврда о извршеном обиљежавању увезеног, извезеног или пренесеног оружја и муниције)**

1. Трошкове обиљежавања увезеног оружја и муниције сноси увозник.
2. Трошкове обиљежавања оружја и муниције који се преносе или извозе сноси носилац залиха.
3. Овлаштено лице које врши обиљежавање увезеног оружја и муниције је дужно да за извршено обиљежавање изда писмену потврду, изузев уколико је овлаштено лице истовремено и увозник оружја које је предмет обиљежавања.
4. У случају оштећења односно нарушавања техничког квалитета и својстава оружја или муниције, до којег је дошло у поступку стављања ознаке, односно обиљежавања, трошкове накнаде за настало оштећење сноси лице које је извршило стављање ознаке.

**Члан 13.**

**(Евиденције)**

1. Евиденције из члана 15. Закона воде се у форми подрегистара из Прилога који је саставни дио овог Правилника.
2. Евиденције о ознакама на произведеном оружју које се обиљежава ЈПО-ом, воде се у Подрегистру 1. Прилога овог Правилника.
3. Евиденције о ознакама на произведеној муницији која се обиљежава ЈПО-ом, воде се у Подрегистру 2. Прилога овог Правилника.
4. Евиденције о увезеном оружју које се обиљежава УО-ом, воде се у Подрегистру 3. Прилога овог Правилника~~.~~
5. Евиденције о увезеној муницији која се обиљежава УО-ом, воде се у Подрегистру 4. Прилога овог Правилника.
6. Евиденције о увезеном оружју без оригиналних ознака које се обиљежава ИОО-ом, воде се у Подрегистру 5. Прилога овог Правилника.
7. Евиденције о увезеној муницији без оригиналних ознака, која се обиљежава ИОМ-ом, воде се у Подрегистру 6. Прилога овог Правилника.
8. Евиденције о преносу или извозу оружја које се обиљежава ОПИ-ом, воде се у Подрегистру 7. Прилога овог Правилника.
9. Евиденције о преносу или извозу муниције која се обиљежава ОПИ-ом, воде се у Подрегистру 8. Прилога овог Правилника.

**Члан 14.**

**(Инспекцијски надзор)**

(1) Инспекцијски надзор над лицима која имају обавезе или овлаштење за обиљежавање оружја или муниције врши Министарство, ради утврђивања да ли се обиљежавање оружја или муниције врши у складу с одредбама Закона и подзаконских аката донесених у складу с Законом.

(2) Инспекцијски надзор из става (1) овог члана врши се непосредном контролом обиљеженог оружја, муниције и паковања оружја и муниције и непосредним увидом у документацију лица која имају обавезу или овлаштење за обиљежавање и има за циљ да се утврди:

а) да ли су ознаке на оружју и муницији односно паковањима оружја или муниције стављене у складу са рјешењем Министарства, на предвиђеном мјесту и у прописаној форми,

б) да ли ознаке, по својим физичким карактеристикама, одговарају карактеристикама прописаним у чл. 5. - 11. овог Правилника,

ц) да ли су ознаке стављене у прописаном року, у складу са одредбама чл. 4. - 6. Закона, и

д) да ли се евиденција о ознакама води у складу са одредбама чл. 15., 17. и 18. Закона и члана 13. овог Правилника.

(3) Инспекцијски надзор обављају овлаштени државни службеници Министарства, а ако су за обављање надзора потребна посебна стручна знања, могу се ангажовати и државни службеници из других органа управе, као и специјализована лица.

**Члан 15.**

**(Ступање на снагу)**

Овај Правилник ступа на снагу осмог дана од дана објављивања у Службеном гласнику БиХ, а почиње се примјењивати од 01. јануара 2019. године.

Број:05-4-02-2600/18

06.07.2018.године **МИНИСТАР**

Сарајево **Мирко Шаровић**, **с. р.**

**- - - - - - - - - - - - - -**

Објављено у „Службеном гласнику БиХ“ број 49/18 од 17.07.2018. године

***Овај текст је за интерну употребу и на исти се не може позивати приликом службене употребе***

Подрегистар 1.

Произведено оружје (ЈПО)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Производна ознака оружја/паковањa | | | | Марка/назив произвођача | Модел оружја | Калибар | | Мјесто ознаке на ватреном оружју | Крајњи корисник | Земља крајњег корисника | Датум уписа  (дд.мм.гг) | Напомена |
| Земља производње | Назив произвођача | Серијски број | Година производње | (мм) | (инч) |
| BA |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Подрегистар 2.

Произведена муниција (ЈПО)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Производна ознака муниције | | | | | | | Врста муниције | Крајњи корисник | Земља крајњег корисника | Датум уписа  (дд.мм.гг) | Напомена |
| Тијело/Упаљач/Паковање | Тијело/Упаљач/Паковање | Тијело/Упаљач/Паковање | | Тијело/Упаљач/Паковање калибар>20мм | Паковање | Паковање |
| Ознака произвођача | Година производње | Калибар | | Земља производње | Лот број | Број комада |
| (мм) | (инч) |
|  |  |  |  | BA |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

Подрегистар 3.

Увезено оружје (УО)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Увозна ознака оружја | | Марка/назив произвођача | Модел оружја | Калибар | | Серијски број | Земља производње | Година производње | Мјесто ознаке на ватреном оружју | Увозник | Датум уписа  (дд.мм.гг) | Напомена |
| Земља увоза | Година увоза | (мм) | (инч) |
| BA |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Подрегистар 4.

Увезена муниција / на паковању (УО)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Увозна ознака муниције | | Марка/назив произвођача | Калибар | | Врста муниције | Лот број | Година производње | Земља производње | Број комада/Број јединица паковања | Увозник | Датум уписа  (дд.мм.гг) | Напомена |
| Земља увоза | Година увоза | (мм) | (инч) |
| BA |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Подрегистар 5.

Увезено оружје без оригиналних ознака (ИОО)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Идентификациона ознака оружја | | | | Модел оружја | Калибар | | Марка/назив произвођача(ако је препознатљиво) | Серијски број  (ако је препознатљиво) | Земља производње  (ако је препознатљиво) | Година производње  (ако је препознатљиво) | Мјесто ознаке на ватреном оружју | Увозник | Датум уписа  (дд.мм.гг) | Напомена |
| Земља увоза | Година увоза | Ознака овлаштеног лица | Редни број увоза | (мм) | (инч) |
| BA |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

Подрегистар 6.

Увезена муниција без оригиналних ознака / на паковању (ИОМ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Идентификациона ознака муниције | | | | Врста муниције | Калибар | | Марка/назив произвођача (ако је препознатљиво) | Лот број  (ако је препознатљиво) | Земља производње  (ако је препознатљиво) | Година производње  (ако је препознатљиво) | Број комада/ број јединица паковања | Увозник | Датум уписа  (дд.мм.гг) | Напомена |
| Земља увоза | Година  увоза | Ознака овлаштеног лица | Редни број увоза | (мм) | (инч) |
| BA |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

Подрегистар 7.

Пренос / извоз оружја (ОПИ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ознака о преносу/извозу | | | | | Марка /назив произвођача | Модел оружја | Калибар | | Серијски број | Земља производње | Година производње | Мјесто ознаке на ватреном оружју | Крајњи корисник | Земља крајњег корисника | Датум уписа  (дд.мм.гг) | Напомена |
| Земља преноса/извоза | Ознака носиоца залиха | Година | | Редни број преноса/извоза | (мм) | (инч) |
| Преноса | Извоза |
| BA |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |

Подрегистар 8.

Пренос / извоз муниције на паковању (ОПИ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив носиоца овлаштења за обиљежавање оружја и муниције)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ознака о преносу/извозу | | | | | Марка /назив произвођача | Врста муниције | Калибар | | Лот број | Земља производње | Година производње | Број комада/ број јединица паковања | Крајњи корисник | Земља крајњег корисника | Датум уписа  (дд.мм.гг) | Напомена |
| Земља преноса/извоза | Ознака носиоца залиха | Година | | Редни број преноса/извоза | (мм) | (инч) |
| Преноса | Извоза |
| BA |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |